Bruno Hortelano

Bruno Hortelano Roig (født 18. september 1991 i Wollongong i Australia) er en spansk sprinter, som spesialiserer seg på 100 og 200 meter. Hans fremste internasjonale meritt er gull på 200 meter ved EM i friidrett 2016, der han satte spansk rekord med 20,39 i semifinalen. 

Han er født i Australia, men er spansk statsborger, i likhet med sine foreldre, som flyttet fra Australia til Spania for å arbeide der. Han gikk high school ved Assumption Catholic School i Ontario i Canada, og studerte videre bioingeniørstudier ved Cornell University i New York i USA fra 2009. 

 Idrettskarriere 
2008
Han kom på 3.-plass på 100 meter ved det spanske ungdomsmesterskapet i juli 2008, og i november vant han 60 meter ved innendørsstevnet International Youth Meet of Champions i Canada. 

2009
Ved det spanske juniormesterskapet innendørs i februar 2009 kom han på 4.-plass på 60 meter, med 6,95 sekunder i finalen.<ref>[http://www.rfea.es/web/estadisticas/ficha_atleta.asp?cod_temporada=10&cod_persona=109639#.V4OTlfkS9aS RFEA - Bruno Hortelano Roig - 2008-2009], besøkt 11. juli 2016.</ref> Utendørs kom han på 3.-plass på 100 meter ved det spanske juniormesterskapet. 

2010
Hortelano debuterte internasjonalt ved junior-VM i friidrett 2010 i Canada. Han gikk videre fra innledningsheatet, der han løp på 21,51 sekunder, men stilte ikke til start i semifinalen på grunn av en stressfraktur i leggbenet.World Junior Athletics History - World Junior Championships WJC - 2010 Moncton CAN Jul 19-25, besøkt 11. juli 2016.Cornell Big Red - Bruno Hortelano-Roig, besøkt 11. juli 2016. 

Han kom på 2.-plass på 60 meter ved universitetsmesterskapet HEPS Indoor (Ivy League), og han vant både 100 og 200 meter ved HEPS Outdoor, samt 4 x 100 meter stafett. 

2011
Ved det spanske U23-mesterskapet i 2011 kom han på 2.-plass på 200 meter og 3.-plass på 100 meter. Han deltok ved U23-EM i friidrett 2011 i Tsjekkia, der han løp 100 meter. Der løp han på 10,74 i innledningsrunden, som var 16. beste tid, og gikk ikke videre til finalen. 

2012
Han fikk sølv på 60 meter ved det spanske mesterskapet innendørs i 2012. 

Ved EM i friidrett 2012 deltok Hortelano både på 200 meter og 4 x 100 meter stafett. På 200 meter løp han på 21,08 i innledningsheatet og 21,35 i semifinalen, og gikk ikke til finalen. På 4 x 100 meter fikk Spania 9. beste tid, og ble ikke blant de 8 lagene som løp i finalen. 

Senere i juli ble han spansk U23-mester (promesa'') på både 100 og 200 meter, der han satte personlig rekord på 100 meter med 10,36. En uke senere senket han sine personlige rekorder til 10,29 på 100 meter og 20,64 på 200 meter ved et stevne i Monachil i Granada.Press People - Bruno Hortelano vuela en Monachl , besøkt 11. juli 2016.RFEA - Bruno Hortelano , besøkt 11. juli 2016. 

2013
Ved U23-EM i friidrett 2013 fikk Spania bronse på 4 x 100 meter stafett. Han deltok også på 4 x 400 meter stafett, der Spania kom på 5.-plass, og han kom også på 5.-plass på 200 meter, der han løp på 20,70. Han deltok også ved Lag-EM i friidrett 2013, der Spania deltok i Super League, og han løp der begge stafettene. På 4 x 100 meter kom de på 8.-plass, og på 4 x 400 meter kom de på 7.-plass. I USA vant han 400 meter ved HEPS Outdoor (Ivy League). 

På nasjonalt nivå ble han spansk U23-mester på 200 meter, og han ble for første gang spansk mester på 200 meter. Han fikk også sølv på 100 meter ved det spanske mesterskapet utendørs. 

I august deltok han ved VM i friidrett 2013. Der satte han ny spansk rekord i innledningsheatet på 200 meter, med 20,47 sekunder. I semifinalen løp han på 20,55, som var 16. beste tid, og gikk ikke videre til finalen. Det spanske stafettlaget på 4 x 100 meter satte også ny spansk rekord på 4 x 100 meter, med 38,46 sekunder, men fikk 9. beste tid, og ble ikke blant de 8 lagene som gikk til finalen. 

2014
Ved innendørssesongen vant han både 60 meter og 400 meter ved HEPS Indoor. Den 14. mars, ved NCAA-mesterskapet innendørs, satte Hortelano ny spansk rekord innendørs på 200 meter, med 20,75 sekunder.American Track & Field - EME News (Mar 15, 2014) , besøkt 11. juli 2016.

I desember vant han 60 meter innendørs ved Greg Page Relays. 

2015
I mai satte han personlig rekord på 400 meter, med 46,22 sekunder, ved et stevnet Swarthmore Final Qualifier i Swarthmore. Han deltok ved det ibero-amerikanske mesterskapet i friidrett, og kom der på 4.-plass på 400 meter.

Han ble spansk mester på 200 meter igjen i 2015. Ved Lag-EM i friidrett 2015 (Super League) kom han på 6.-plass på 200 meter, med tiden 20,88, og på 4 x 100 meter stafett deltok han på det spanske laget som kom på 9.-plass. 

2016
Innendørssesongen startet med seier på 60 meter både ved Penn State Nittany Lion Challenge i University Park og Fastrack National Invite i Staten Island. 

Han deltok på 60 meter ved VM i friidrett innendørs 2016. Der satte han personlig rekord i innledningsheatet, med 6,63 sekunder, og han tangerte denne rekorden i semifinalen. Dette var imidlertid 15. beste tid i semifinalene, så han nådde ikke finalen. Ved det ibero-amerikanske mesterskapet i friidrett kom han på 2.-plass på 200 meter, kun slått av Yancarlos Martínez fra Den dominikanske republikk. Spania kom her på 4.-plass på 4 x 100 meter stafett. 

Ved Meeting Madrid 2016 i juni satte han spansk rekord på 100 meter, med 10,06 sekunder. Han deltok ved EM i friidrett 2016, der han vant 200 meter. Churandy Martina løp først i mål, men ble diskvalifisert for å trå utenfor banen sin.Dagbladet.no - Var sikker på at han tok EM-sølv. Stormer ut etter sjokkbeskjeden, besøkt 11. juli 2016. Han deltok også på 100 meter i EM, og kom der på 4.-plass.

2022
Han representerte Spania under VM i friidrett innendørs 2022, der han deltok på laget som vant sølv på 4x400 stafett.

 Referanser 

 Eksterne lenker 

  Profil hos RFEA 
  Detaljerte resultater fra RFEA 
  Profil hos Cornell University

Kategori:Spanske sprintere
Kategori:Australske sprintere
Kategori:VM-sølvmedaljevinnere i friidrett innendørs for Spania
Kategori:Europamestere i friidrett for Spania
Kategori:Spanske mestere i friidrett
Kategori:Deltakere for Spania under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Spania under EM i friidrett 2016
Kategori:Deltakere for Spania under VM i friidrett 2013
Kategori:Alumni fra Cornell University
Kategori:Deltakere for Spania under VM i friidrett innendørs 2022
Kategori:Deltakere for Spania under VM i friidrett innendørs 2016
Kategori:Personer fra Wollongong
Kategori:Deltakere for Spania under EM i friidrett 2018